અમદાવાદઃ અમદાવાદ સહિત રાજ્યભરનાં બજારમાં અત્યારે પાકી કેરી ઠલવાઇ રહી છે. દક્ષિણ ભારતમાં વરસાદ ઓછો થવાના કારણે કેરીના પાક માટે જરૂરી તાપમાન અને વાતાવરણ અનુકૂળ થતાં કેરીનો મબલક પાક ઊતર્યો છે. ગુજરાતમાં છેલ્લા ૧પ દિવસથી મહારાષ્ટ્રથી મોટા પ્રમાણમાં કેરી આવી રહી છે. હોલસેલ માર્કેટમાં સરેરાશ રોજની ર૦થી ૩૦ ટન કેરી કેરાલા, મહારાષ્ટ્ર સહિત જુદા જુદા વિસ્તારમાંથી આવે છે. હાલમાં મળતી લાલબાગ કેરી હોલસેલમાં રૂ.૩પથી ૪૦ અને રિટેલમાં રૂ.૮૦ પ્રતિકિલોના ભાવે વેચાય છે, બદામ કેરી ૬પથી ૭૦ રૂપિયા, તોતાપુરી કરી રૂ.૬૦ પ્રતિકિલોના ભાવે વેચાઇ રહી છે.